У историјским изворима на српском језику, Константин се помиње са титулом "господин", док се у онима на грчком језику помиње као "кир" и "аутентес", док неки аутори сматрају да је носио титулу "деспот Србије". Град Велбужд, код кога су српске снаге предвођене његовим дедом (Стефаном Дечанским) и ујаком (Душаном Силним) потукле у бици Бугаре 1330. године, налазио се у саставу његове државе. Османлије су град по њему називали "Константинова Бања" односно "-{Köstendil}-", а тај назив се, у нешто исквареном облику, одржао до данас, као "Ћустендил".